stanford-oval/wikipedia huggingface dataset:
טקס ההכתרה באימפריה המונגולית
תיאור טקס ההכתרה בתקופות מאוחרות יותר

בתחילת שנות ה-60 של המאה ה-14 האימפריה המונגולית המאוחדת התחלקה ל-4 אולוסים עצמאיים (מדינות במובן הזה), שנשלטו על ידי חאנים ממוצא ג'ינגיסידי. אודות טקס ההכתרה של החאנים מאולוסים אלו, יש מעט רישומים במקורות. העדות הידועה ביותר הגיעה אלינו מאת יוהאן שילטברגר, חייל גרמני, שנשבה בקרב ניקופוליס ב-1396 ושירת אחר כך אצל החאנים התימורידים. עדותו, שתצוטט להלן, מתייחסת לטקס ההכתרה של החאנים הג'וצ'ידים באורדת הזהב בתחילת המאה ה-15:
"כאשר הם בוחרים במלך, הם מושיבים אותו על לבד לבן ומרימים אותו יחד עם הלבד שלוש פעמים. לאחר מכן, הם מעלים אותו, נושאים אותו מסביב לאוהל, מושיבים אותו על הכס ושמים לידיו חרב זהב. אחרי כן, הוא מושבע לפי המנהג."
כפי הנראה, ניתן להבחין בטקס זה קווי דמיון רבים עם טקסי ההכתרה שהיו מקובלים אצל הטורקים הקדומים. יש הרואים בה השפעה טורקית ישירה. אולם, כמאה שנה לפני קיימת עדות מההיסטוריון הפרסי וסאף מתקופת האילחאנים, אשר תיאר את הכתרתו של הנסיך המונגולי חאישן (שלט בשם קולוג חאן) משושלת יואן ששלטה בסין:
"לפי המנהג המקובל, חישאן ישב רגליים שלובות על שטיח מלבד לבן. ביצוע טקס ההכתרה והעלייה לשלטון הוטל על שבעה מתוך הנסיכים הנכבדים ביותר. ארבעה מהם אחזו את קצוות השטיח, שניים הובילו את החאן בזרועותיו והושיבו אותו על כס המלוכה הנשגב. האחרון מהם נתן לשליט גביע, זוהר כמו שמש, מלא יין."
טקס ההכתרה של החאנים הקזאחיים בתקופה הרבה יותר מאוחרת (המאות ה-18 וה-19) היה דומה לשני הטקסים שתוארו בפרק זה ולאלו שהיו מקובלים אצל הטורקים הקדומים. בטקס זה שליט גם נבחר בקורילטאי והועלה על שטיח מלבד לבן שלוש פעמים, כאשר ארבעה קצוות השטיח נאחזו בידי ארבעת האמירים (אצילים) הבכירים במדינה. לאחר מכן, השטיח היה נקרע לחתיכות, והמשתתפים היו לוקחים את החתיכות לזכר האירוע. בסוף היו עורכים משתה הנמשך ימים רבים.
לפיכך, ניתן לראות שההבדל העיקרי בין תיאורי הטקס הקיים באימפריה המונגולית לבין זה הקיים אצל הטורקים הקדומים לפני כן ובמדינות שנשלטו על ידי השליטים הג'ינגיסידים אחרי כן הוא המרכיב של העלאת החאן על חתיכת לבד. יש השערות שהחזרה לטקס הקדום נבעה מתוך עליית כוח האצולה, או שהטקס עם הרמת חאנים על שטיח היה קיים גם בתקופת האימפריה, אך הוסתר מטעמים פוליטיים (התנגדות לאצולה) או פולחניים (נחשב לטאבו).
לקריאה נוספת

דן גולדנברג, מונגוליה: מג'ינגיס חאן עד מרקו פולו. תל אביב: הוצאת מפה, תשס"ה 2015
הערות שוליים

↑  Yurchenko, Aleksandr G., Ėlita Mongolʹskoy imperii : vremya prazdnikov, vremya kazney (Элита Монгольской империи : время праздников, время казней), Saint-Petersburg: Evraziya, 2013, עמ' 63, ISBN 9785918520383
↑  Bichurin, Nikita Ya. (Iakinf), Sobranie svedeniy o narodakh, obitavshikh v Sredney Azii v drevnie vremena (Собрание сведений о народах обитавших в Средней Азии в древние времена), כרך 1, Moscow, Leningrad: Akademiya Nauk SSSR, 1950, עמ' 229
↑  Gordlevskiy, Vladimir A., Gosudarstvo Sel'dzhukidov Maloy Azii (Государство Сельджукидов Малой Азии), Moscow, Leningrad: Akademiya Nauk SSSR, 1941, Trudy Instituta Vostokovedeniya Akademii Nauk SSSR, XXXIX, עמ' 59-60
↑  Huseinov, Farukh R., Tseremonial vozvedeniya na prestol sel'dzhukidskikh sultanov (Церемониал возведения на престол сельджукидских султанов), Bulletin of TGUPBP 2, 2018, עמ' 28
↑  Elizabeth Endicott-West, Imperial Governance in Yuan Times, Harvard Journal of Asiatic Studies 46, 1986-12, עמ' 525-541 doi: 10.2307/2719142
↑  Peter Jackson, The dissolution of the Mongol Empire, Central Asiatic Journal 22, 1978, עמ' 193-195
↑  תרגום: de Rachewiltz, Igor, 8, The Secret History of the Mongols: A Mongolian Epic Chronicle of the Thirteenth Century (short version), Canberra, 2015, עמ' 125
↑  Rashid al-Din, תרגום: W. M. Thackston, Jami' al-tawarikh (Compendium of Chronicles), Cambridge, Massachusetts: Harvard University Press, 1998, עמ' 197-198, ISBN 978-1874780656
↑  Ibid., עמ' 308
↑  Ibid., עמ' 386-387
↑  Ata-Malik Juvayni, תרגום: J. A. Boyle, Tarikh-i Jahan-gusha (The History of the World Conqueror), כרך 1, Cambridge, Massachusetts: Harvard University Press, 1958, עמ' 251-252
↑  ההבדל הבסיסי בין שני המקורות צוין על ידי יורצ'נקו. ראה: (Yurchenko (2012, עמ' 59–60
↑  Dawson, Christopher, תרגום: a Nun of Stanbrook Abbey, The Mongol mission : narratives and letters of the Franciscan missionaries in Mongolia and China in the thirteenth and fourteenth centuries, New York: Sheed and Ward, 1955, עמ' 61-62
↑  Ibid., עמ' 62
↑  Ibid., עמ' 63
↑  Schiltberger, Johannes, תרגום: J. Buchan Telfer, The bondage and travels of Johann Schiltberger : a native of Bavaria, in Europe, Asia, and Africa, 1396-1427, London: Printed for the Hakluyt Society, 1879, עמ' 48
↑  Yurchenko (2012), עמ' 63
↑  Sela, Ron, Ritual and Authority in Central Asia: The Khan's Inauguration Ceremony, Bloomington, Indiana: Indiana University: Research Institute for Inner Asian Studies, 2003, Papers on Inner Asia, no. 37, עמ' 31-32
↑  Sultanov, Tursun I., Podnyatye na beloy koshme : khany kazakhskikh stepey (Поднятые на белой кошме : ханы казахских степей), Astana: Astana Damu-21, 2006, ISBN 9789965952289
↑  Sela (2003), עמ' 55.
יאקה ביול

יאקה ביול (בסלובנית: Jaka Bijol; נולד ב-5 בפברואר 1999 בווזניצה שבסלובניה) הוא כדורגלן סלובני המשחק בעמדת הבלם בקבוצת אודינזה מהסרייה א' ובנבחרת סלובניה.
קריירת מועדונים

ביול גדל במחלקות הנוער של נ.ק. דרבוגרד ונ.ק. בראבו. הוא החל את הקריירה המקצוענית שלו בקבוצה הבוגרת של רודאר ולניה במסגרת ליגת העל הסלובנית, וערך 30 הופעות ליגה במדי המועדון, בהן הבקיע שלושה שערים.
ב-22 ביוני 2018 חתם ביול על חוזה לחמש עונות בצסק"א מוסקבה מליגת העל הרוסית. ב-27 ביולי ערך את הופעת הבכורה שלו במועדון, בניצחון 1-0 על לוקומוטיב מוסקבה במסגרת הסופר קאפ הרוסי. ב-31 ביולי ערך את הופעת הבכורה שלו בליגה, בתיקו 0-0 נגד קריליה סובייטוב סמרה במסגרת המחזור הראשון לעונת 2018/2019. ב-9 במרץ 2019 הבקיע את שער הבכורה שלו במועדון, בניצחון 3-0 על רובין קאזאן במסגרת המחזור ה-19 בליגה. בסך הכל ערך 81 הופעות ליגה במדי המועדון, בהן הבקיע שישה שערים.
ב-18 בספטמבר 2020 הושאל ביול למשך עונה אחת להנובר 96 מהבונדסליגה השנייה. ב-25 בספטמבר ערך את הופעת הבכורה שלו במועדון, בהפסד 2-1 לאוסנבריק במסגרת המחזור השני בליגה. בסך הכל ערך 30 הופעות ליגה במהלך תקופת ההשאלה.
ב-14 ביולי 2022 חתם ביול על חוזה לחמש עונות באודינזה מהסרייה א'. ב-5 באוגוסט ערך את הופעת הבכורה שלו במועדון, בניצחון 2-1 על פראלפיסלו במסגרת הסיבוב הראשון של קופה איטליה. ב-20 באוגוסט ערך את הופעת הבכורה שלו בליגה, בתיקו 0-0 נגד סלרניטנה במסגרת המחזור השני בליגה לעונת 2022/2023. ב-18 בספטמבר הבקיע את שער הבכורה שלו במועדון, בניצחון 3-1 על אינטר מילאנו במסגרת המחזור השביעי בליגה.
קריירה בינלאומית

ב-13 באוקטובר 2018 ערך ביול את הופעת הבכורה שלו בנבחרת סלובניה, בהפסד 1-0 לנבחרת נורווגיה במסגרת ליגת האומות 2018/2019. ב-26 במרץ 2022 הבקיע את שער הבכורה שלו בנבחרת, בתיקו 1-1 נגד נבחרת קרואטיה במשחק ידידות. נכלל בסגל נבחרת סלובניה ליורו 2024.
תארים

הסופר קאפ הרוסי (1): 2018/2019
הערות שוליים

↑  Яка Бийол пополнил состав ПФК ЦСКА באתר הרשמי של צסק"א מוסקבה, 22 ביוני 2018 (ברוסית)
↑  "Wichtiges Puzzleteil": Hannover leiht Bijol aus באתר Kicker, ‏ 18 בספטמבר 2020 (בגרמנית)
↑  Udinese sign Slovenia international Bijol באתר Football Italia, ‏ 14 ביולי 2022 (באנגלית)
↑  Ryan Dabbs last updated, Slovenia Euro 2024 squad: Matjaz Kek's full team, fourfourtwo.com, ‏2023-10-03 (באנגלית)
| נבחרת סלובניה – יורו 2024 |
| --- | --- | --- |
|  1 אובלאק •  2 קרניצ'ניק •  3 בלקוביץ' •  4 בלאז'יץ' •  5 סטנקוביץ' •  6 ביול •  7 ורביץ' •  8 לובריץ' •  9 שפוראר •  10 אלשניק •   11 ששקו •  12 בלק • 13 יאנז'ה •  14 קורטיץ' • 15 הורבאט • 16 וקיץ' • 17 מלאקאר • 18 ויפוטניק • 19 צ'לאר • 20 סטויאנוביץ' • 21 דרקושיץ' • 22 צ'רין • 23 ברקאלו • 24 ז'וגלי • 25 זליקוביץ' • 26 איליצ'יץ' • מאמן: קק |  1 אובלאק •  2 קרניצ'ניק •  3 בלקוביץ' •  4 בלאז'יץ' •  5 סטנקוביץ' •  6 ביול •  7 ורביץ' •  8 לובריץ' •  9 שפוראר •  10 אלשניק •   11 ששקו •  12 בלק • 13 יאנז'ה •  14 קורטיץ' • 15 הורבאט • 16 וקיץ' • 17 מלאקאר • 18 ויפוטניק • 19 צ'לאר • 20 סטויאנוביץ' • 21 דרקושיץ' • 22 צ'רין • 23 ברקאלו • 24 ז'וגלי • 25 זליקוביץ' • 26 איליצ'יץ' • מאמן: קק | סלובניה |
יואי לואיס

| --- | --- |

יואי לואיס בהופעה, 2013
 לידה:  5 ביולי 1950 (בן 74) ניו יורק, ארצות הברית 
 שם לידה:  Hugh Anthony Cregg III 
 מדינה:  ארצות הברית 
 השכלה:  אוניברסיטת קורנל  בית הספר לורנסוויל 
 תקופת הפעילות:  מ-1967 
 hueylewisandthenews.com
 
יו אנתוני קרג השלישי (באנגלית: Hugh Anthony Cregg III; נולד ב-5 ביולי 1950), אשר נודע בעיקר בשם הבמה יואי לואיס, הוא זמר, כותב שירים ושחקן אמריקאי, אשר נודע בעיקר כסולן של להקת הרוק יואי לואיס והחדשות (אנ') אשר ידועה במיוחד בזכות אלבומה השלישי, והנמכר ביותר וכמו גם התרומה של הלהקה לפסקול הסרט "בחזרה לעתיד".
ראשית חייו

קרג נולד ב-1950 בניו יורק. אביו, יו אנתוני קרג ג'וניור, היה אירי-אמריקאי מבוסטון, ואמו, מריה מגדלנה ברצ'ינסקה, הייתה פולניה מוורשה. סבו, יו קרג, היה התובע המחוזי של מחוז אסקס אשר במסצ'וסטס בין השנים 1931 עד 1959.
קרג גדל במחוז מרין שבמדינת קליפורניה. כשהיה בן 13 הוריו התגרשו. אמו ניהלה רומן מחוץ לנישואים עם המשורר לו וולש(אנ'), שהיה מזוהה באותה העת עם דור הביט, אשר יהופך בהמשך לאביו החורג. קרג ציין בעבר שוולש סיפק לו השראה רבה בשנות העשרה. שהיה בן 16 החל לנגן במפוחית.
בהמשך למד הנדסה באוניברסיטת קורנל אשר במדינת ניו יורק. בדצמבר 1969 נשר מקורנל וחזר לאזור מפרץ סן פרנסיסקו. מטרתו הייתה להמשיך לנגן מוזיקה, אם כי לאורך הדרך הוא גם ניסה תחומי עבודה אחרים כולל גינון, נגרות, תכנון חתונות ואירועים, וכמו גם אספקה ומכירה של מזון טבעי.
קריירה מוזיקלית

ב-1971 הצטרף קרג ללהקת Clover(אנ') מאזור מפרץ סן פרנסיסקו. במהלך אותה התקופה בחר להתחיל להשתמש בשם הבמה "יואי לואיס". בלהקה הוא ניגן במפוחית ושר. שני האלבומים של להקת Clover אשר בהם הוא לקח חלק לא זכו להצלחה ובשנת 1978 הלהקה התפרקה.
בשנת 1979 הקים יואי את הלהקה יואי לואיס והחדשות אשר כללה את ג'וני קולה, ביל גיבסון, שון הופר, מריו ציפולינה וכריס הייז. פריצת הדרך של הלהקה הגיעה עם אלבומה השלישי "Sports" שיצא לשווקים בשנת 1983 והכיל מספר שירים שהפכו ללהיטים, ביניהם "The Heart of Rock & Roll", "I Want a New Drug" ו-"If This Is It". ההצלחה של הלהקה נמשכה עם האלבום "Fore!" שיצא לשווקים בשנת 1986 והסינגלים "Stuck with You" ו-"Hip to Be Square".
בשנות ה-90 ובעשור הראשון של המאה ה-21 הלהקה המשיכה להפיק אלבומים שונים, אך הם לא הצליחו לשחזר את ההצלחה המסחרית של יצירותיהם הקודמות.
קריירת משחק

מלבד הקריירה בתעשיית המוזיקה קרג בחר גם להתנסות במשחק. בעקבות כך הוא הופיע במספר סרטים, כולל הופעת קמע בסרט "בחזרה לעתיד" בשנת 1985, אשר עבור הפסקול שלו הוא ולהקתו יצרו את השיר "The Power of Love". השיר הפך ללהיט אדיר והיה מועמד לפרס אוסקר לשיר המקורי הטוב ביותר בטקס פרסי אוסקר ה-58.
בעקבות הופעת הקמע בסרט בחזרה לעתיד לאורך השנים הצליח קרג לקבל תפקידים משמעותיים יותר, כולל בסרט של רוברט אלטמן, תמונות קצרות ובסרט "Duets". קרג הופיע גם לאורך השנים בתפקידים שונים בסדרות טלוויזיה, כולל בסדרה מגרש ביתי, בסדרה מלך השכונה והופעת אורח בסדרה Hot in Cleveland. קרג מדבב גם את הכלב בולוורת' בסדרת האנימציה גורים וחברים.
בשנת 2013 קרג שיחק את עצמו בפרודיה יחד עם "וירד אל ינקוביק".
ב-21 באוקטובר 2015, בפרק של תוכנית האירוח של ג'ימי קימל, קרג שיחק שוב את אותו התפקיד הקצר שהיה לו במקור בסרט "בחזרה לעתיד" בחלק בו מרטי מק'פליי ודוק בראון מגיעים במכונת הזמן להווה ומשוחחים עם ג'ימי קימל.
ב-12 בפברואר 2021 קרג שיחק את עצמו בפרק של סדרת הטלוויזיה הרשימה השחורה.
חייו האישיים

קרג גר בחווה ליד סטיבנסוויל שבמדינת מונטנה אותו הוא מחשיב למקום מגוריו הקבוע.
בשנת 1983 התחתן קרג בהוואי עם סידני קונרוי שהייתה המזכירה של האמרגן שלו. הזוג נפרד בשנת 1989. לזוג בת ובן.
באפריל 2018 קרג חשף שיש לו אובדן שמיעה כתוצאה ממחלת מנייר (Ménière) ובשל כך לא יוכל לקחת חלק בהופעות חיות.
דיסקוגרפיה > עם להקת Clover

| שם האלבום | תאריך שחרור |
| --- | --- |
Unavailable: 1977
Love on the Wire: 1977
דיסקוגרפיה > עם יואי לואיס והחדשות

| שם האלבום | תאריך שחרור |
| --- | --- |
Huey Lewis and the News: 1980
Picture This: 1982
Sports: 1983
Fore!: 1986
Small World: 1988
Hard at Play: 1991
Four Chords & Several Years Ago: 1994
Plan B: 2001
Soulsville: 2010
דיסקוגרפיה > סינגלים

| שם האלבום | תאריך שחרור |
| --- | --- |
Cruisin': 2000
Workin' for a Livin': 2008
פילמוגרפיה

| שנה | שם | דמות | הערות |
| --- | --- | --- | --- |
| 1985 | בחזרה לעתיד | שופט אודישן להקה | הופעת קמע |
| 1990 | The Real Story of... | Scratch the Cat | דיבוב בפרק: "The Rise and Fall of Humpty Dumpty" |
| 1992 | Is There Life Out There | בעלה של ריבה מקנטייר | וידאו קליפ |
| 1993 | תמונות קצרות | ורן מילר |  |
| 1996 | Land of Milk & Honey |  |  |
| 1998 | ספרה | טייס מסוק |  |
| 1998 | Shadow of Doubt | אל גורדון | סרט של שואוטיים |
| 1998 | Dead Husbands | דלטון פיליפס | סרט טלוויזיה |
| 2000 | Duets | ריקי דין |  |
| 2001 | מי רוצה להיות מיליונר? | בתפקיד עצמו | זכה ב-125,000 דולרים. |
| 2002 | תהרוג אותי וזהו | גארי רוזנברג | בפרק "The Boys in the Band" |
| 2002 | .com for Murder | הסוכן מתיסון |  |
| 2004 | מגרש ביתי | ג'ים ג'יימס | 2 פרקים |
| 2006 | מלך השכונה | בתפקיד עצמו | בפרק "Hartford Wailer" |
| 2007 | Graduation | מייק |  |
| 2010–2015 | Hot in Cleveland | ג'וני רוור | 4 פרקים |
| 2011 | המופע של קליבלנד | בחור שנראה כמו יואי לואיס | בפרק: "Die Semi-Hard" |
| 2013 | Pocket Full of Soul: The Harmonica Documentary | קריין |  |
| 2017–2023 | גורים וחברים | בולוורת' | מדבב, בתפקיד אורח |
| 2021 | הרשימה השחורה | בתפקיד עצמו | בפרק: "The Wellstone Agency" |
גלריית תמונות

תצלום של לואיס מתחילת שנות ה-90
לואיס ב-2009
לואיס בהופעה יחד עם להקתו, 2006
הערות שוליים

| --- | --- |
בקרת זהויות :  NLI: 987011288679005171  BIBSYS: 99061520  BnF: cb138966227 (data)  GND: 123624231  ISNI: 0000 0001 2027 2837  LCCN: n86108049  MusicBrainz: b0b6393a-a5fb-4246-921e-33e0c20371cf  NKC: xx0134458  NTA: 072857579  VIAF: 64192459   WorldCat (עם VIAF): 64192459
יוסי לוין

| --- | --- |

 לידה:  1 באוקטובר 1935 רמת גן, פלשתינה (א"י) 
 פטירה:  19 בינואר 2024 (בגיל 88) תל אביב-יפו, ישראל 
 מדינה:  ישראל 
 
יוסי לוין (1 באוקטובר 1935 – 19 בינואר 2024) היה ממובילי ענף הדאייה בישראל. פעיל מרכזי בהקמה מחדש של ענף הדאייה בקלוב התעופה לישראל ב-1957 ובהכשרת מנחת מגידו לדאייה ב-1961. מראשוני הגלישה אווירית בישראל, אלוף ישראל (1986) בגלישה אווירית שארגנה האגודה הישראלית לגלישה אווירית.
ביוגרפיה

לוין נולד וגדל ברמת גן, בנם של רחל ומשה לוין ונכד לרב מנחם יצחק (אלתר) לוין שהיה המוכתר של רמת גן. בהיותו בן 15 נפטרה אימו ממחלת הסרטן. מאז, התמסר יוסי לפעילות דאייה בגדנ"ע אוויר. בשירותו הצבאי היה אחראי להבאת מטוסי המיראז' הראשונים לחיל האויר. ביום הראשון של מלחמת ששת הימים, הוא נשלח לחלץ את מטוסו של הרצל בודינגר מאילת להמשך טיסות.
ביוגרפיה > הקמת ענף הדאייה מחדש

ענף הדאייה של קלוב התעופה לישראל נסגר ב-1954 בעקבות תאונה. בשנת 1957, אסף לוין, בעקבות פנייה של מנחם בר, וועד שכלל את משה מנחמי, הרצל שריר ופרידל לוין. הוועד יזם קורס דאייה בבסיס רמת דוד בשבתות, על ידי שימוש בשני דאונים שהושאלו מגדנ"ע אוויר. הוועד דאג לשיפוץ הדאונים שהגיעו מגדנ"ע אוויר והכשרתם לטיסה. ב-1960 פנה הוועד לחברות מסחריות (ביניהן חברת פז) למימון רכישת דאונים מתקדמים, ובמאי אותה שנה יצא במשלחת לאליפות העולם בדאייה.
ביוגרפיה > הכשרת מנחת מגידו לדאייה

ב-1961 בעקבות בקשת מפקד בסיס רמת דוד, ביחד עם משה מנחמי הכשירו הדואים האדוקים את המסלולים שהותיר הצבא הבריטי, הקימו סככה, העבירו את הדאונים ואף פעלו לרכישת 3 מטוסים מסוג סטירמן ומטוס פוני אחד.
ביוגרפיה > הקמת תחום הגלישה האווירית בארץ

בשנת 1975 הנחה לוין שני צעירים, הראשונים שהביאו גלשנים מחו"ל, ביסודות הדאייה. הוא חבר ליורם מוהליבר לקפיצות הראשונות בחוף תל ברוך ואחר כך הדגים את הקפיצות המיוחדות וחשף את הדואים הראשונים לדאיית מרחק. בעקבות כך הקים יורם מוהליבר (נהרג ב-1986) בית ספר ראשון לגלישה אווירית. ונוסדה האגודה הישראלית לגלישה אווירית. ב-1986 זכה לוין במקום ראשון באליפות הארץ בגלישה אווירית. ב-2009 הקים בנו, ירון, את בית הספר לגלישה אווירית Levin - Hang Gliding.
חיים אישיים

לוין התחתן עם לאה לוין שנהרגה ב-2004 בפיגוע בשוק הכרמל. לזוג נולדו ארבעה ילדים.
הערות שוליים

↑  אליעזר (צ'יטה) כהן, צבי לביא, השמים אינם הגבול - סיפורו של חיל האוויר הישראלי, עמוד 291, הוצאה לאור ספרית מעריב, 1990
↑  משלחת ישראל לאליפות העולם בדאיה יוצאת היום לגרמניה, למרחב, 23 במאי 1960
יוסי פיאמנטה

| --- | --- |

יוסי פיאמנטה בהופעה בעיר העתיקה בירושלים
 לידה:  29 בנובמבר 1951 ל' בחשוון תשי"ב ירושלים, ישראל
 פטירה:  23 באוגוסט 2015 (בגיל 63) ח' באלול תשע"ה ניו יורק, ארצות הברית 
 מוקד פעילות:  ישראל 
 תקופת הפעילות:  1972–2015 (כ־43 שנים)
 סוגה:  רוק ג'אז מזרחית חסידית
 כלי נגינה:  גיטרה
 שיתופי פעולה בולטים:  להקת פיאמנטה
 
יוסי פיאמנטה (ל' בחשוון תשי"ב, 29 בנובמבר 1951 – ח' באלול תשע"ה, 23 באוגוסט 2015) היה גיטריסט ישראלי שפעל בישראל ובארצות הברית. יחד עם אחיו החלילן אבי פיאמנטה, הרכיבו את להקת פיאמנטה.
ביוגרפיה

נולד בירושלים לגני' וליהודה פיאמנטה, ששימש כאיש כוחות הביטחון ביחידת 101 ובשב"כ, המשפחה הייתה ממוצא סורי וספרדי מסורתי ובגיל 12, עברה משפחתו לתל אביב. לבר המצווה שלו קיבל גיטרה כמתנה מדודו, המוזיקאי אלברט פיאמנטה והחל לנגן בה בדרך של לימוד עצמי. את שירותו הצבאי עשה בלהקת חיל התותחנים בתקופה שלפני מלחמת יום הכיפורים, יחד עם יוני רכטר, שלישיית אף אוזן גרון ואחרים.
בתקופת מלחמת יום הכיפורים כבר היה משוחרר והחל להופיע יחד עם אחיו הצעיר אבי, בן ה-15, שניגן על חליל ואורגן בהופעות מול החיילים המגויסים. לאחר מכן, בסוף 1974, הקימו השניים את להקת פיאמנטה.
פיאמנטה הופיע לעיתים בבית ליסין גם ללא הלהקה בערבים שהוקדשו לג'ימי הנדריקס. באחת מהופעותיו שנערכה בנהריה בליל שבת, קיבל מכת חשמל שהעיפה אותו מהבמה וכמעט הביאה למותו. עם התפתחותו המוזיקלית החל לשתך פעולה עם המוזיקאי סטן גץ ובעקבות זה עבר לארצות הברית שם התוודע והכיר את בת דודתו בת ה-16 וויויאן, לאחר נישואיו החל בתהליך איטי של חזרה בתשובה.
אחיו ואחיותיו השתקעו גם הם בארצות הברית. בהמשך העמיקו יוסי ואבי את חזרתם בתשובה, אחיו אבי התקרב לחסידות חב"ד והשניים הוזמנו פעמים רבות לנגן לפני הרבי מנחם מנדל שניאורסון. הבסיסט בלהקתם ג'ו ריד נישא לאחותם והשלים לימודי רפואה בארצות הברית.
ב-2005 התגרש יוסי פיאמנטה, ולבקשת אביו, חזר לישראל. הוא הופיע בישראל ובמקביל, שמר על הפופולריות שלו בקרב יהודי ארצות הברית, ובפרט בקרב הקהל החסידי-מזרחי.
ב-23 באוגוסט 2015, נפטר פיאמנטה ממחלת הסרטן בניו יורק, ונקבר בחלקת חב"ד בהר הזיתים בירושלים.
ביוגרפיה > חיים אישיים

פיאמנטה היה נשוי לבת דודתו וויויאן ולהם שישה ילדים. הזוג התגרש בשנת 2005, והוא נישא בשנית.
הערות שוליים

↑  לאחר פטירתו התברר: החב"דניק היה איש שב"כ
↑  כרטיס הקבר של יוסי פיאמנטה, באתר הר הזיתים
↑  מנדי גרוזמן, הלך לעולמו "ג'ימי הנדריקס היהודי" יוסי פיאמנטה, באתר nrg‏, 24 באוגוסט 2015
↑  דליה קרפל, היי, ג'ו, באתר הארץ, 25 באוקטובר 2005
| --- | --- |
בקרת זהויות :  NLI: 987007592835105171  GND: 1215636601  MusicBrainz: 4c90a769-9dd8-4a92-b352-aa375bab6267  VIAF: 317134230   WorldCat (עם VIAF): 317134230
יון אנסוטגי

יון אנסוטגי גורוסטולה (בבסקית: Ion Ansotegi Gorostola; נולד ב-13 ביולי 1982 בבריאטואה שבחבל הבסקים, ספרד) הוא כדורגלן עבר ספרדי ששיחק בעמדת הבלם.
קריירת מועדונים > תחילת הקריירה

אנסוטגי נולד בבריאטואה שבחבל הבסקים, ספרד. הוא גדל במחלקת הנוער של אייבר. החל לשחק באייבר ב', וב-10 במרץ 2002 ערך את הופעת הבכורה שלו באייבר, כשפתח בהרכב ושיחק 32 דקות בהפסד 1-0 לחרס במסגרת ליגת המשנה הספרדית.
בעונה הבאה הושאל אנסוטגי לברקלדו מהליגה הספרדית השלישית. ב-11 בספטמבר 2002 ערך את הופעת הבכורה שלו בקבוצה בהפסד 3-1 לדפורטיבו אלאבס במסגרת הגביע הספרדי, ואחד עשר ימים לאחר מכן ערך את הופעת הבכורה שלו בליגה בתיקו 1-1 נגד קלהורה. בסך הכל ערך 15 הופעות במדי הקבוצה.
קריירת מועדונים > ריאל סוסיאדד

לקראת עונת 2003/2004 עבר אנסוטגי לריאל סוסיאדד והחל לשחק בקבוצת המילואים שלה, ריאל סוסיאדד ב'. ב-22 בינואר 2006 ערך את הופעת הבכורה שלו בליגת העל במשחק נגד אתלטיק בילבאו שנגמר בתוצאה 3-3. בעונת הבכורה שלו ערך 13 הופעות בליגה. בעונת 2009/2010, בה סיימה ריאל סוסיאדד במקום הראשון בליגת המשנה ועלתה לליגת העל לאחר 3 שנות היעדרות, שיחק גונסאלס ב-40 משחקים מלאים מתוך 42 משחקים והבקיע ארבעה שערים. בעונת 2010/2011, בה ריאל סוסיאדד סיימה במקום החמישי בליגה, שיחק גונסאלס ב-32 משחקים, בכולם פתח בהרכב, אך בחודש ינואר 2011 איבד מחשיבותו בהרכב עם הגעתו של הבלם הנורווגי ודים דמידוב ופריצתו של תוצר מחלקת הנוער איניגו מרטינס. ב-1 במאי 2015, כשהוא מתקרב לגיל 33, חידש אנסוטגי את חוזהו בקבוצה עד לשנת 2016.
קריירת מועדונים > החזרה לאייבר

ב-1 בינואר 2016 חזר אנסוטגי לקבוצת נעוריו, אייבר.
קריירת מועדונים > מיורקה

ב-30 ביוני 2016 חתם אנסוטגי לעונה אחת במיורקה מהליגה הספרדית השנייה.
יונה ירוקה מנוקדת

| יונה ירוקה מנוקדת |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יונאים
תת־סדרה:: תרופודה
משפחה:: יוניים
סוג:: Caloenas
מין:: יונה ירוקה מנוקדת
שם מדעי
 Caloenas maculata ‏גמלין, 1789

יונה ירוקה מנוקדת או יונת ליברפול (שם מדעי: Caloenas maculata) היא מין יונה שנכחדה אשר ידועה מדגימה אחת בלבד, המוצגת באוסף של מוזיאון העולם בליברפול. החוקרים מניחים כי הדגימה הובאה מפולינזיה הצרפתית (אולי מטהיטי) בין השנים 1783–1823.
היונה הירוקה המנוקדת הוזכרה לראשונה בספר הנקרא "תקציר כללי על ציפורים" (A General Synopsis of Birds) שנכתב בשנת 1873 על ידי ג'ון לאת'אם (John Latham). שמה המדעי ניתן לה על ידי גמלין (Johann Friedrich Gmelin) בשנת 1789.
טקסונומיה

בהתבסס על נוצות הצוואר הארוכות של היונה הירוקה המנוקדת, הניח לאטמן כי יש קשר משפחתי בינה לבין יונת ניקובר ואילו וולטר רוטשילד, שבבעלותו היה האוסף הזואולוגי הגדול ביותר שבו החזיק אדם יחיד באותה עת, התייחס אליה כאל יונה חריגה.
הערות שוליים

↑  יונה ירוקה מנוקדת באתר הרשימה האדומה של IUCN
יאקוב אוברכט

| --- | --- |

 לידה:  1457? גנט, ארצות השפלה הבורגונדיות 
 פטירה:  1 באוגוסט 1505 (בגיל 48 בערך) פרארה, מדינת האפיפיור 
 מוקד פעילות:  ארצות השפלה הבורגונדיות 
 סוגה:  מוזיקה כנסייתית, מוזיקת רנסאנס 
 שפה מועדפת:  לטינית 
 
יאקוב אוברכט (בהולנדית: Jacob Obrecht;‏ נולד ב-1457/1458 – נפטר בסוף יולי 1505) היה מלחין פלמי מתקופת הרנסאנס. הוא היה מלחין המיסות המפורסם ביותר באירופה בסוף המאה ה-15, שרק ז'וסקן דה פרה העיב עליו אחרי מותו. כמו כן חיבר גם מספר רב של מוטטים, שירים ויצירות כליות.
ביוגרפיה

אוברכט היה בנם היחיד של חצוצרן העיר גנט וילם אוברכט וליזבטה חרארטס. אמו מתה בשנת 1460 בגיל 20. תמונת דיוקן שלו, שצוירה בשנת 1496, מציינת את גילו כ-38, עדות לשנת הולדתו.
אין פרטים רבים על חינוכו בילדות, אבל סביר להניח שלמד לנגן בחצוצרה, כמו אביו, ומתוך כך למד את אמנות הקונטרפונקט והאלתור על קנטוס פירמוס נתון. קרוב לוודאי, שאוברכט הכיר את אנטואן בינואה בחצר הבורגונדית; בכל מקרה, ברור שהכיר את המוזיקה שלו, כיוון שהמיסה המוקדמת ביותר שלו מגלה הקבלה סגנונית קרובה למלחין המבוגר ממנו.
נראה שאוברכט כיהן בשורה של מינויים קצרי מועד, שרבים מהם באו לקיצם בנסיבות רחוקות מאידיאליות. פעמיים לפחות הסתבך באי-סדרים כספיים, כנראה עקב ניהול ספרים רשלני ותו לא, ויש רשומה מעניינת אחת המעידה על כיסוי גרעון בחשבונותיו בתרומת יצירות שלו למעסיקו. במשך כל התקופה הזו, גם אם לא היה מבוקש כעובד שכיר, זכה לכבוד שאין למעלה ממנו הן מצד פטרוניו והן מצד המלחינים בני זמנו. יוהנס טינקטוריס, שהלחין בנאפולי, מציין אותו במיוחד ברשימה קצרה של גדולי המלחינים בימיו - הישג ראוי לציון בהתחשב בכך, שאוברכט היה בן 25 בסך הכל כשטינקטוריס ערך את רשימתו, ובקצה האחר של אירופה.
אף כי רוב מינוייו של אוברכט היו בפלנדריה שבארצות השפלה, הוא יצא לפחות פעמיים לאיטליה, בפעם הראשונה ב-1487 בהזמנת ארקולה ד'אסטה, דוכס פרארה ושוב ב-1505. הדוכס ארקולה שמע את המוזיקה של אוברכט, שסבבה באיטליה בין 1484 ל-1487 ואמר, כי הוא מעריך אותה מעל זו של כל יתר המלחינים בתקופתו; כתוצאה מכך הזמין את אוברכט לפרארה למשך שישה חודשים ב-1487.
בשנת 1504 נסע אוברכט שוב לפרארה, אבל עם מות הדוכס בראשית השנה שלאחריה איבד את מקום עבודתו. לא ידוע באיזה תפקיד נשאר בפרארה לאחר זאת, אך הוא מת כתוצאה ממחלת הדבר שפרצה שם, זמן קצר לפני 1 באוגוסט 1505.